В какво състояние е прохода Кричим - Девин и нормално ли се кара по него? Настилката добре ли е, много движение ли има и труден ли е за каране?
Добър ли е прохода Кричим - Девин?
Пътят м/у Кричим и Девин е едно невероятно красиво място, ждрело заобиколено от високи и страховити скали, а някъде долу под пътя се нижат няколко язовира.  

  

Самият път е тесен и изпълнен със завои, а и разстоянието между тези два града е близо 60 км. Ако човек тръгне по него, определено трябва да кара внимателно: освен завоите и стесняванията, на места настилката е лоша или отнесена от дъждове. Допълнително усложнение е честото падане на скали на пътното платно, които могат да са много неприятна изненада.  

  

От стената на яз. "Цанков Камък" до Девин пътя е изцяло нов и много приятен за каране, стига човек да не се увлича, като и тук трябва да се внимава за скали по пътя.  

  

Хубавото е, че движението по този път не е натоварено, а и видимостта в повечето случаи е добра, така че наистина човек може да вложи малко внимание и да се радва хем на величествените гледки, хем на приятен планински път.